Don Bluth
Don Bluth (s. 13. syyskuuta 1937) on animaatioelokuvien ohjaaja ja animaattori. Hän työskenteli Disneyllä vuoteen 1978 asti animaattorina, mutta erosi ja perusti oman yhtiön. Vuonna 1997 Don Bluth siirtyi Twentieth Century Foxille.
Douglas Adams
Douglas Noël Adams (11. maaliskuuta 1952 Cambridge, Britannia – 11. toukokuuta 2001 Santa Barbara, Kalifornia) oli brittiläinen kirjailija, joka tunnetaan erityisesti kirjastaan "Linnunradan käsikirja liftareille" (). Teos on noussut kulttimaineeseen etenkin tieteiskirjallisuuden harrastajien keskuudessa. Se on osa "Linnunrata"-nimistä maailman ainoaa ”viisiosaista trilogiaa”, joka syntyi alun perin radiokuunnelmana. Adams lähestyy yleisöään huumorin keinoin. Hän on saavuttanut mainetta kirjoissaan esittämillään pohdinnoilla, kuten ”vastauksella elämään, maailmankaikkeuteen ja kaikkeen muuhun sellaiseen” (joka on ”42”). Hänen muistokseen vietetään vuosittain kansainvälistä pyyhepäivää 25. toukokuuta.